1. หลั่งด้านนอกโดนที่ไม่ได้ใส่เข้าไปเลย(ช่วยตัวเอง) และเมื่อผ่านไป 2-3 นาที เอากระดาษทิชชูเช็ดและใส่เข้าไปใหม่ ขยับแค่แปปเดียว(ไม่แรง) ไม่ถึง 3 นาที แล้วถอดออก มีโอกาสท้องไหมครับ 2. ต่อมาได้กินยาคุมฉุกเฉิน ชนิด 1 เม็ด จากร้านขายยาที่มีเภสัชกร พอกินเข้าไป ปรากฎว่ามีอาการคลื้นไส้เล็กน้อยถึงน้อยมาก เลือดไม่ออกทางช่องคลอด ประวัติการกินยา เคยกินยาคุมฉุกเฉินชนิด 2 เม็ด มาก่อนในเดือนนั้น ระหว่างประมาณ 2 อาทิตย์ ยาคุมกำเนิดจะออกฤทธิ์หรือเปล่าครับ
สวัสดีค่ะ หากมีการหลั่งน้ำอสุจิออกไปแล้ว อสุจิก็อาจค้างอยู่ในท่อปัสสาวะได้ และเมื่อสอดใส่อวัยวะเพศเข้าสู่ช่องคลอด อสุจิก็อาจออกมากับน้ำหล่อลื่น และทำให้มีโอกาสตั้งครรภ์ได้ค่ะ แต่โอกาสก็ถือว่ามีไม่มากนัก เพราะปริมาณอสุจิที่มีไม่มากหลังจากนั้น หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ สำหรับอาการคลื่นไส้ที่เกิดหลังจากทานยา ก็ถือเป็นผลข้างเคียงของยาได้ค่ะส่วนการที่เคยทานยาคุมฉุกเฉินมาก่อนหน้านั้น 2 สัปดาห์ ไม่ได้มีผลอะไรต่อยาที่ทานในครั้งนี้ค่ะส่วนประจำเดือนนั้น ก็อาจมาช้ากว่าปกติ จากผลของยาคุมฉุกเฉินได้ค่ะ ทั้งนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ